**Ενημέρωση για την Επεξεργασία Προσωπικών Δεδομένων που περιέχονται στην Αίτηση /Εκδήλωση Ενδιαφέροντος για αναστολή δόσεων και τόκων πιστωτικών διευκολύνσεων (‘Αίτηση’)**

*Η παρούσα Ενημέρωση αποτελεί προϊόν διαβούλευσης του Συνδέσμου Τραπεζών Κύπρου του οποίου είμαστε Μέλη, με το Γραφείο Επιτρόπου Προστασίας Δεδομένων Προσωπικού Χαρακτήρα.*

Η AstroBank Public Company Limited (΄Τράπεζα’) θα επεξεργάζεται τα δεδομένα που περιέχονται στην Αίτηση σας, με βάση τις αρχές του Γενικού Ευρωπαϊκού Κανονισμού για την Προστασία Δεδομένων 2016/679 και του σχετικού εθνικού νομοθετικού πλαισίου και με τρόπο που θα διασφαλίζονται, μεταξύ άλλων, οι αρχές της νομιμότητας, του σκοπού, της διαφάνειας, ακεραιότητας, ασφάλειας και της αναλογικότητας.

Συγκεκριμένα για την ενημέρωση σας σημειώστε τα πιο κάτω :

**1.Νομική βάση επεξεργασίας:**

H Τράπεζα θα επεξεργάζεται τα προσωπικά σας δεδομένα που περιέχονται στην Αίτηση, για τη συμμόρφωση σε νομική υποχρέωση που της επιβάλλεται βάσει Διατάγματος ημερομηνίας 30 Μαρτίου 2020 που εκδόθηκε δυνάμει του άρθρου 5 του περί Λήψης Έκτακτων Μέτρων Αναστολής από Χρηματοοικονομικούς Οργανισμούς και Εποπτικές Αρχές Νόμου του 2020. Το εν λόγω Διάταγμα μπορείτε να το βρείτε στην ιστοσελίδα <https://www.astrobank.com/Default.aspx?id=23894&nt=144&lang=1>

**2. Σκοπός επεξεργασίας:**

Η Τράπεζα συλλέγει μέσω της Αίτησης σας προσωπικά σας δεδομένα για καθορισμένους, ρητούς και νόμιμους σκοπούς ήτοι την αναγκαία ενδεδειγμένη διαχείριση και διεκπεραίωση της Αίτησης σας για αναστολή δόσεων και τόκων σε πιστωτικές διευκολύνσεις που σας παρέχει η Τράπεζα.

**3. Ασφάλεια δεδομένων:**

Κατά την επεξεργασία των προσωπικών σας δεδομένων που περιέχονται στην Αίτηση, η Τράπεζα εφαρμόζει κατάλληλα τεχνικά και οργανωτικά μέτρα για τη διασφάλιση της ενδεδειγμένης ασφάλειας τους.

Για να ενημερωθείτε περαιτέρω για την επεξεργασία των προσωπικών σας δεδομένων, τα δικαιώματα σας και άλλες σημαντικές πληροφορίες αναφορικά με τη χρήση των δεδομένων σας στην Τράπεζα, παρακαλούμε διαβάστε τη ‘Δήλωση Προστασίας Προσωπικών Δεδομένων’ της Τράπεζας η οποία είναι διαθέσιμη στην ιστοσελίδα της Τράπεζας στον σύνδεσμο <https://www.astrobank.com/Default.aspx?id=188&nt=128&lang=1>